**Undervisningsopplegg for mellomtrinnet – 6. klasse**

**Gabriel Scotts bok «Stien eller Kristofer med Kvisten»**

- Gabriel Scott Selskabet (GSS) ønsker å fremme Gabriel Scotts litteratur.

Derfor vender vi oss til barne- og ungdomsskolene i Aust- og Vest Agder med forslag til undervisningsopplegg.

**Les eller fortell fra boken**

**Spørsmål til klassen**

**Siden 1-30**

Tenk deg en sti, og beskriv naturen rundt stien du går på.

Hvorfor er dvergen så slem mot Kristofer? Hvorfor får han de andre med seg? Hvorfor er det ingen som mobber dvergen?

Har du et sted som er bare ditt sted og som du liker å gå til? Beskriv stedet. Hvorfor trenger Kristofer et slikt sted?

**Side 31-50**

Hvorfor er faren så slem mot Kristofer?

Tenk deg at du er Kristofer. Skriv et brev til en venn om hvordan du har det.

**Side 51-81**

Hva synes du om menneskenes oppførsel mot Kristofer?

Sett deg i doktor Hjorts sted, og skriv en rapport om forholdene Kristofer lever under.

**Side 81-160**

Beskriv den lykke Kristofer føler som gjeter på heia.

Hvorfor er han så begeistret for Nils?

Ta vakre naturbilder, gjerne av ditt favorittsted, og vis til klasen. Forklar hvorfor du synes akkurat dette stedet er så fint.

**Oppgave**

- Lag et teaterstykke som bygger på Kristofers opplevelser.

- Finn ut noe om Barnevernet på nettet. Ville det med Kristiofer kunne ha skjedd i dag?